આ સંપ્રદાયનો પાયો સહનશીલતા ઊપર જ રચાયેલો છે. નંદ સંતોનાં જીવન જુઓ, અસુરોએ પથ્થર માર્યા, કાદવ નાખ્યા, બળદની રાશથી માર્યા, શરીરમાં સીઠા પડી ગયા, લાકડીથી એટલા માર્યા સંતોને, ઢોરની જેમ કે લાકડી પણ ભાંગી જાય, વિચાર કરો મારતાં મારતાં લાકડી ભાંગી જાય, એ કેટલું માર્યું હશે ? છતાં પણ મૂંગે મોઢે સંતોએ સહન કર્યું અને ભલું જ ઈચ્છ્યું, ત્યારે અસુરોને ધીરે ધીરે સત્ય વાત સમજાણી અને સત્સંગી થયા, પથ્થર મારનારા આસુરી જીવો પછી સંતના પગમાં પડતા અને કથા સાંભળવા આવતા. ક્ષમાના ગુણથી બહુ ફાયદા થાય છે.